Publication: Magyar Közlöny
Issue: MK-2004-52 (Year: 2004, Number: 52)
Era: 2004-2010
Section: 2. számú melléklet az 54/2004. (IV. 22.) GKM rendelethez
Paragraph Index: 877

b) a válaszfalfedélzet és a köztes vagy függesztett jármûfedélzetek alsó szerkezetének legalsó pontja közötti távolság, ha azok leengedett pozícióban vannak. Megjegyzendõ, hogy a válaszfal felsõ széle és a lemezelés alsó oldala közötti valamennyi rést „be kell lemezelni” hosszanti, illetve keresztirányban (lásd a 6. ábrát). A fent megadottnál kisebb magassággal rendelkezõ válaszfalak/gátak akkor fogadhatók el, ha a modellkísérleteket e melléklet II. részével összhangban végzik el annak igazolására, hogy az alternatív konstrukció biztosítja a megfelelõ túlélõképességet. A válaszfal/gát magasságának meghatározásánál gondoskodni kell arról is, hogy a magasság elegendõ legyen ahhoz, hogy az elõírt stabilitási tartományon belül megakadályozza a fokozatos elárasztást. A modellkísérletek nem befolyásolhatják e tartományt. Megjegyzés: A tartomány 10 fokra csökkenthetõ, feltéve, hogy az annak megfelelõ, görbe alatti terület nõ (az MSC 64/22-ben említettek szerint). 2.5.1. pont Az „A” terület az állandó nyílásokat jelöli. Meg kell jegyezni, hogy a „vízlefolyó nyílások” alkalmazásának opciója nem használható olyan hajók esetében, amelyeknek a felépítmény egészének vagy egy részének úszóképességére van szükségük ahhoz, hogy megfeleljenek a kritériumoknak. A követelmények szerint a lefolyó nyílásokat olyan zárófedelekkel kell felszerelni, amelyek megakadályozzák a víz behatolását, de lehetõvé teszik a leeresztését. E fedelek nem lehetnek aktív mûködtetésûek. Önmûködõeknek kell lenniük, és bizonyítani kell, hogy nem akadályozzák jelentõs mértékben a kiáramlást. A hatékonyság bármely jelentõs csökkenését további nyílások alkalmazásával kell ellensúlyozni, hogy az elõírt felület megmaradjon. 2.5.2. pont Ahhoz, hogy a vízlefolyó nyílásokat hatékonynak lehessen tekinteni, a vízlefolyó nyílás alsó széle és a sérült merülési vonal közötti távolságnak legalább 1,0 mnek kell lennie. A legkisebb távolság kiszámításakor nem veszik figyelembe a fedélzeten lévõ bármely további vízmennyiség hatását (lásd a 7. ábrát). 2.5.3. pont A vízlefolyó nyílásokat a lehetõ legalacsonyabban kell elhelyezni az oldalsó habvédben vagy héjlemezelésben. A vízlefolyó nyílás alsó széle legfeljebb 2 cm-rel, a nyílás felsõ széle pedig legfeljebb 0,6 m-rel lehet magasabban a válaszfalfedélzetnél (lásd a 8. ábrát). Megjegyzés: A 2.5. pontban említett tereket, azaz a vízlefolyó vagy hasonló nyílásokkal ellátott tereket nem számítják sértetlen térnek az ép és sérült stabilitási görbe deriválásakor. 2.6. pont 1. A sérülés elõírt mértékét a hajó teljes hosszán alkalmazni kell. A térfelosztási szabványoktól függõen a sérülés nem érinthet egyetlen válaszfalat sem, illetve csak a válaszfalfedélzet alatti vagy fölötti válaszfalakat, vagy ezek kombinációját érintheti. 2. A feltehetõen felgyülemlõ vizet visszatartó valamennyi hosszanti vagy keresztirányú válaszfalnak/gátnak folyamatosan a helyén és rögzített állapotban kell lennie, amikor a hajó tengeren van. 3. Olyan esetekben, amikor a keresztirányú válaszfal/gát megsérül, a fedélzeten felgyülemlõ víz felületének azonos szinten kell lennie a sérült válaszfal/gát mindkét oldalán, hw magasságban (lásd a 9. ábrát). II. RÉSZ MODELLKÍSÉRLETEK Az itt leírt iránymutatások célja, hogy biztosítsák a modell megépítése és ellenõrzése, valamint a kísérletek végrehajtása és elemzése során alkalmazott módszerek egységességét, figyelembe véve, hogy a rendelkezésre álló eszközök és a költségek bizonyos mértékig befolyásolják ezen egységességet. Az 1. számú melléklet függelékének 1. bekezdése magától értetõdõ.

Source: https://magyarkozlony.hu/hivatalos-lapok/1b27c8f28b5980154e58102f945c9b7491c20e92/dokumentumok/e1206f26c7aaabda82e05d14c578caf5a76e0212/letoltes